Document ID: 31992R0373

ΚΑΝΟΝΙΣΜΟΣ (ΕΟΚ) αριθ. 373/92 ΤΗΣ ΕΠΙΤΡΟΠΗΣ της 17ης Φεβρουαρίου 1992 για την τροποποίηση του κανονισμού (ΕΟΚ) αριθ. 1001/90 σχετικά με τη συνέχιση των δράσεων όσον αφορά την έρευνα των αγορών στο εσωτερικό και στο εξωτερικό της Κοινότητας στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετικά με εισφορά συνυπευθυνότητας και μέτρα που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 4,
Εκτιμώντας:
ότι το άρθρο 1 παράγραφος 3 του κανονισμού (ΕΟΚ) αριθ. 1001/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 55/91 (4), προβλέπει ότι οι δράσεις που αφορούν την έρευνα της αγοράς εκτελούνται εντός προθεσμίας δύο ετών μετά την υπογραφή της συμβάσεως που αναφέρεται στο άρθρο 5 παράγραφος 3 και, οπωσδήποτε, πριν από την 1η Ιανουαρίου 1993- ότι η προθεσμία για την υπογραφή των συμβάσεων παρατάθηκε έως την 1η Φεβρουαρίου 1991 από τον κανονισμό (ΕΟΚ) αριθ. 55/91 και, συνεπώς, πρέπει να αντικατασταθεί η ημερομηνία της 1ης Ιανουαρίου 1993 από εκείνη της 1ης Φεβρουαρίου 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 3 του κανονισμού (ΕΟΚ) αριθ. 1001/90, η ημερομηνία "1η Ιανουαρίου 1993" αντικαθίσταται από την ημερομηνία "1η Φεβρουαρίου 1993".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1992.

Labels: 3
17